ஒலிவர் தட்டச்சுபொறி நிறுவனம் 1895 ஆம் ஆண்டு தலைமையகமாக சிகாகோவில் அமைந்துள்ள கிளார்க் மற்றும் ரண்டோல்ப் வீதியின் மூலையில் உள்ள கட்டிடத்தில் ஒன்பதாவது மாடியில் செயல்பட தொடங்கியது . 1986 ஆம் ஆண்டு உற்பத்தி பிரிவானது அயோவாவில் இருந்து வூட்ஸ்டோக்கில் அமைந்துள்ள வீலெர் & தப்பன் நிறுவனத்தால் உபயோகிக்கப்பட்ட ஒரு காலியான தொழிற்சாலைக்கு இடம்மாற்றப்பட்டது, இது ஒலிவருக்கு வூட்ஸ்டோக்கால், நிறுவனம் குறைந்தளவு 5 ஆண்டுகள் செயல்பட வேண்டும் என்ற நிபந்தனையில் நன்கொடையாக வழங்கப்பட்டது. உற்பத்தியானது ஆறு பிரிவுகளாக பிரிக்கப்பட்டது அவையாவன: வகைபட்டியல், இடம்மாற்றல், ஒன்றிணைத்தல், ஒழுங்கமைத்தல், சீரமைத்தல், மேற்பார்வை செய்தல் மற்றும் ஒரு ஒழுங்கமைத்தல் அறையும் காணப்பட்டது. நிறுவனத்தின் தலைமையகம் 1907 ஆம் ஆண்டு செயற்பாடுகள் நிறைவடைந்த நிலையில் சிக்கோவில் உள்ள ஒலிவர் கட்டிடத்திற்கு மாற்றப்பட்டது, இதுவே தற்பொழுது வரலாற்று இடங்கள் பற்றிய தேசிய பதிவேட்டில் மைல்கல்லாக இருக்கின்றது.

1899 ஆம் ஆண்டு தொடங்கிய இந்நிறுவனமானது உள்ளநாட்டு விநியோகங்களை மேற்கொள்ளவதற்கு வாடிக்கையாளர்களை ஊக்குவிப்பதன் மூலம் விற்பனை வலையமைப்பை நிறுவியது. இவ்வகையான சந்தைப்படுத்தல் முறை நம்பகத்தன்மையை அடிப்படையாக கொண்டு நேரடி விற்பனையை ஊக்குவித்ததுஇ 1905 ஆம் ஆண்டின் பின் கடன் விற்பனைகளையும் ஊக்குவித்தது. 1910 ஆம் ஆண்டின் பிற்பகுதியில் அதிகரித்த சந்தைபோட்டியின் விளைவாக நிறுவனத்தின் உள்ளநாட்டு விற்பனையாளர்களை நீக்கி அவர்களின் தரகுகளால் பெறப்பட்ட சேமிப்பை பயன்படுத்தி, தட்டச்சுபொறிகளின் விலையை அரைவாசியாக $100 (2014 ஆம் ஆண்டில் $1400) க்கு குறைத்தது. இதன் விளைவாக விற்பனை அதிகரித்ததுடன் நிறுவனத்தின் 875 தொழிலாளர்களால் அதன் உச்சகட்டத்தில் தினமும் 375 இயந்திரங்கள் உற்பத்தி செய்யப்பட்டன.

இல்லினாய்ஸில் அமைந்துள்ள அலுவலகத்துடன், ஒலிவர் நிறுவனமானது பல்டிமோர், பப்பலோ, கலேவேலாந்து, கனாஸ் நகரம், மின்னேபொலிஸ், நியூயார்க் நகரம், ஒமஹா, புனித.லூயிஸ், சண் பிரான்சிஸ்கோ மற்றும் சியாடல் போன்ற நகரங்களில் கிளை அலுவங்கங்களையும் கொண்டிருந்தது. இவை அனைத்தும் விற்பனை விநியோகங்களை அஞ்சல் உத்தரவு விற்பனையாக மாற்றம் செய்த பொழுது மூடப்பட்டது. 1921 - 22 ஆண்டு காலகட்டத்தில் ஏற்பட்ட சிறிய பொருளாதார பின்னடைவு காரணமாக, பெரும்பாலான வாடிக்கையாளர்கள் தங்களது தட்டச்சுபொறிகளை மீட்பதற்காக அவர்களுக்கு பணம் செலுத்தவேண்டி ஏற்பட்டது. நிறுவனமானது கடன் எடுப்பதில்லை என முடிவெடுத்து 1926 ஆம் ஆண்டு அதன் நிருவகக்குழு நிறுவன முறிவுக்கு வாக்களித்தது. செஸ்டர் நெல்சன் என்ற ஒரு ஊழியர் மட்டும் முறிவை மேற்பார்வை செய்ய நியமிக்கப்பட்டார்.

வடிவமைப்பு
தாமஸ் ஒலிவர்
நிறம்
இல்லினாய்ஸ் ஆண்டுகள்